Høgli friskmelder seg selv
Belgia-proffen måtte byttes ut like før pause i lørdagens landskamp mot England. Han ble sendt i bakken av Englands kaptein Steven Gerrard. Heldigvis slapp den tidligere Tromsø-spilleren brudd. Høgli ble torsdag drillet i forsvaret sammen med Vadim Demidov, Brede Hangeland og John Arne Riise. - Jeg friskmelder meg. Det kjennes ok. Noe smerter vil være der, men det er greit, sa Høgli til NTB. Norge møter Kroatia lørdag, og det er solgt i overkant av 10 000 billetter til kampen. Mot England var tilskuertallet 21 000, så mye tyder på at det blir halvfull stadion mot Kroatia.
Tom Høgli har ristet av seg smellen i ankelen. Backen var i full trening torsdag og sier han er klar mot Kroatia.